  Майя Бывальцева Сьӧлта ёросысь Наталия но Алексей Корякинъёслэн куать нылпиё семьязы Удмуртилэсь данзэ «Успешная семья Приволжья» вожвылъяськонлэн округъя люкетаз утёз. Со сярысь элькунысь мерлыко политикая но ужъя министерство ивортӥз. 2021-тӥ арын Корякинъёс вожвылъяськонлэн улосвыл люкетаз вормизы. Удмуртиын конкурс ньылетӥ арзэ ортчытъяське ни. Отчы кык но солэсь трос быдэ вуымтэ пиналъёсты будэтӥсь, озьы ик анай-атайтэк яке эскерисьтэк кылем нылпиосты вордӥсь семьяос. Семьялэн, яратонлэн но осконлыклэн нуналазы Чебоксарыын округъя вожвылъяськонын Корякинъёслэн семьязылы асьсэдыз азинлыко, яркыт возьматыны сӥзисько Татьяна Чуракова, Удмуртиысь мерлыко политикая но ужъя министрВожвылъяськонлэн улосвыл люкетаз Балезино, Вавож, Дэри, Пичи Пурга, Сьӧлта, Якшур-Бӧдья ёросъёсысь но Ижкарысь Первомай ёросысь сизьым семья пыриськиз. Вормисьёсты быръён понна кӧня ке дунъян мертэтъёсты лыдэ басьтӥзы: - семья йылолъёсты но вашкала дунлыкъёсты чаклан, утён но азинтон; - семьялэн ёзчиосызлы быгатонлыкъёссэс усьтыны луонлыкъёс кылдытон но азинтон; - семьялэн мер улонэ, огазеяськонъёслэн ужазы пыриськон; - пиналъёслэн тазалыксы сярысь сюлмаськон, сӥльвирзэс юнматон, лулпушсэс азинтон. 2020-тӥ арын элькун конкурсын Пичи Пурга ёросысь Эдуард но Марина Молчановъёслэн семьязы вормиз, соос пизэс но кык вордос пиналъёссэс будэто. Округъя вожвылъяськон ӧз ортчы. Тодэ вайытом, та нуналъёсы «Дети России» вожвылъяськонын удмурт дӥсен нылпиослэн туспуктэмъёссы понна куара сётыны луэ. Тегъёс: Удмуртия ПФО вожвылъяськон семья Сьӧлта ТатьянаЧуракова  